**Műszaki Bizottság**

**ELŐTERJESZTÉS**

Kisbér Város Önkormányzat Képviselő-testülete

**2025. május 16-ai** ülésére

Tárgy: Szent János téri híd

**Tisztelt Képviselő-testület!**

A múlt havi képviselő-testületi ülésen elhangzott lakossági észrevétel nyomán a Szent János téri híd feltárásos statikai szakvéleményének elkészítését támogatták, ennek megfelelően a 152/2025. (IV.11.) KVÖKt. határozatban elrendelték a hídra új statikai szakvélemény beszerzését.

A feltárás, szakvélemény készítés és az alapján helyreállítási javaslat készítésére az alábbi három ajánlatot kaptuk:

|  |  |  |
| --- | --- | --- |
| **AJÁNLATADÓ** | **ÁR** | **MEGJEGYZÉS** |
| Agnus G’ Építőipari és Szolgáltató Kft. | bruttó 2.667.000,- Ft. | feltáráshoz földmunkát tartalmazza |
| Fazekas Gyula | bruttó 1.950.000,- Ft. | feltáráshoz földmunkát nem tartalmazza |
| Membrán Mérnöki Kft. | bruttó 1.524.000,- Ft. | feltáráshoz földmunkát nem tartalmazza |

A feltárásokhoz szükséges földmunka egy részét a Kisbéri Városigazgatóság meg tudja csinálni, gépi földmunka esetén az óradíj nettó 14.000,- Ft. körül várható.

Az ajánlatok a bizottsági ülést követően érkeztek be, a bizottság a híd kapcsán Lovas János Fehérvár utcai lakos kérelmét tárgyalta, melyben javasolja a felújítást követően az utca egyirányúsítást a Deák Ferenc utcától Szent János tér, Fehérvári utca irányába a 3,5 t-s súlykorlátozás megtartásával.

A forgalomszabályozás megvizsgálását kezdeményezte a bizottság kiterjesztve a Desseő Gyula utcai hídra, melyre átterelődött a forgalom egy része, a Tópart utcára, mely útburkolata, padkája nem folyamatos kétirányú forgalomra készült.

A Kisbéri Rendőrkapitányság megkeresésre került, állásfoglalásukat várjuk. A korábban kiadott tájékoztató levelüket mellékelten találják.

Az utca egyirányúsítása kapcsán javasoljuk lakossági fórum tartását és azt követően a döntést meghozni.

Kérem Tisztelt Képviselő-testületet, hogy a Szent Jánosi téri híd feltárásos statikai vizsgálatát rendelje meg és a lezárás miatti forgalomszabályozásról a Kisbéri Rendőrkapitányság szakmai állásfoglalásának ismertében hozzon döntést. Az utca egyirányúsítása kapcsán a híd újranyitását megelőzően tartsanak lakossági fórumot és az ott elhangzottak alapján hozzanak majd döntést.

Kisbér, 2025. május 14.

Bondár Balázs s.k. Pápai Mónika s.k.

elnök referens

**Határozati javaslat:**

Kisbér Város Önkormányzat Képviselő-testülete

a Szent János téri híd feltárásos statikai vizsgálatát megrendeli …………..-tól az ajánlatában szereplő ……….. Ft. díjon. *A szükséges földmunka elvégzését a Kisbéri Városigazgatóság és helyi vállalkozó útján biztosítja*.

utasítja a Kisbéri Közös Önkormányzati Hivatalt a fentiek szerinti szerződés előkészítésére és felhatalmazza a város polgármesterét annak aláírására.

a híd lezárása miatti forgalomszabályzásról a Rendőrkapitányság állásfoglalása ismertében kíván dönteni.

az utca egyirányúsítására irányuló kérelem kapcsán a híd megnyitása előtt elrendeli lakossági fórum tartását.

**Határidő:** azonnal

**Felelős:** Sinkovicz Zoltán polgármester

Dr. Pápai Tamás jegyző